ผู้ว่าฯ กทม. หารือการขับเคลื่อนงานด้านคนพิการของกรุงเทพมหานคร กว่า 9 หมื่นคน
นายชัชชาติ  สิทธิพันธุ์ ผู้ว่าราชการกรุงเทพมหานคร กล่าวภายหลังเป็นประธานเปิดการประชุมหารือการขับเคลื่อนงานด้านคนพิการของกรุงเทพมหานคร ณ ห้องรัตนโกสินทร์ ศาลาว่าการกรุงเทพมหานคร เสาชิงช้า ว่า วันนี้เป็นการรับฟังปัญหาของกลุ่มผู้พิการ ซึ่งถือเป็นจุดเริ่มต้นที่ดีในการดูแลผู้พิการที่ไม่ใช่เฉพาะผู้ใช้วีลแชร์แต่รวมถึงผู้พิการทางสายตา พิการทางการได้ยินและกลุ่มออทิสติก กรุงเทพมหานคร จึงต้องมีนโยบายที่ดูแลทุกคนอย่างเท่าเทียมกัน ซึ่งปัจจุบันกรุงเทพมหานครมีผู้พิการที่จดทะเบียนกว่า 9 หมื่นคน การดูแลคนกลุ่มนี้ไม่ใช่แค่การปรับพื้นผิวทางเท้า หรือฟุตบาท แต่ยังมีอีกหลายมิติที่ต้องให้ความสำคัญ ทั้งการให้ความรู้  การจ้างงานและการเข้าถึงบริการสาธารณะ ดังนั้นจึงมีการจัดตั้งคณะกรรมการและภาคีเครือข่ายเพื่อทำงานร่วมกันด้านตัวแทนผู้พิการ กล่าวว่า จากนี้จะรวมรวบความเห็นของผู้พิการและทำแผน เพื่อที่จะนำไปพิจารณาดำเนินการเป็นสิ่งอำนวยความสะดวกให้กับผู้พิการ ซึ่งระยะเวลาการทำงาน 4 ปี จะเห็นการเปลี่ยนแปลงที่ชัดเจนขึ้น ไม่ได้ทำให้แต่คนพิการ ทำไว้เพื่อตัวเราทุกคนในอนาคตด้วย